Meer as 22 voetgangers vasgetrekArgieffoto Meer as 22 voetgangers is Sondag in en rondom Gauteng in hegtenis geneem omdat hulle op die provinsie se snelweë gestap het. “As die verkeerspolisie in Gauteng het ons besluit om ons voetganger-operasie op te skerp en ons het minstens 22 mense op Gauteng se snelweë in hegtenis geneem,” het Busaphi Nxumalo, woordvoerder vir die verkeerspolisie in Gauteng, gesê. “Ons is moeg daarvoor om liggame op ons paaie op te tel, en daar is nog mense wat ons in hegtenis moet neem.” Sy doen ŉ beroep op motoriste om versigtig te bestuur en geduld te beoefen terwyl talle mense steeds van hul vakansiebestemmings af terugkeer na die provinsie. “Kom veilig by die huis aan, en weet dat spoed dood maak.”